Dobrá Voda (okres Trnava)

Dobrá Voda je v súčasnosti obec na Slovensku v okrese Trnava.

V obci sa nachádza rímskokatolícky kostol Narodenia Panny Márie z roku 1820 a kaplnka Najsvätejšej Trojice z roku 1730. Dobrá voda bola centrom Dobrovodského panstva, neskôr bola spravovaná z Chtelnice (rod Erdödy) a následne zo Smolenického zámku (rod Pálffy). Administratívne patrila pod Trnavské biskupstvo, Ostrihomské arcibiskupstvo a Nitriansku župu v Rakúsko-Uhorsku.

Nad obcou sa nachádza zrúcanina hradu Dobrá voda.

 Zaujímavosti 
Lokalita Dobrá Voda bola najaktívnejšou slovenskou seizmickou oblasťou v 20. storočí. V roku 1906 tu zaznamenali aj najsilnejšie zemetrasenie na území Slovenska v 20. storočí. Zároveň je to najbližšie seizmické územie k jadrovej elektrárni Jaslovské Bohunice z 1958.

V katastri obce bol odvŕtaný štruktúrny vrt DV-1 Dobrá Voda, hlboký 1140,8 m.

 Archeologické nálezy 
Skamenelé schránky lastúrnikov makroskopických veľkostí sa našli na kamennom zábradlí terasy Smolenického zámku, ktoré je zhotovené z karbonátového dobrovodského zlepenca. Pochádzali z lomu za kostolom v obci Dobrá voda, ktorý má názov Kostolná Hôrka.

 Vodstvo 
V obci pramení potok Hlávka.

 Školstvo 
Jednotriedna škola bola zriadená v roku 1754, 23 rokov pred tereziánskym Ratio Educationis. Prvým učiteľom bol richtár a potom jeho syn Ján Šmeringa. Vyučoval po slovensky.

Po ňom nastúpil Anton Nižňanský (1853-1898). Bol dobrým učiteľom a založil v obci dychový orchester.

 Cirkev 
Schematické zobrazenie kňazov pôsobiacich vo farnosti (farári a administrátori):Dominikansky inštitút Schematizmus
Od:Do:Meno:Funkcia:Poznámka:1613 a 1634 - sp. -Ůrménczi Tobias.farár1647 a 1657 - sp. -Ostrotický, Michalfarár1663 apr. 30.1675 jan. 25.Kovacsics, Mikulášfarár1675 máj 7.1679 - -Radossay, Jánfarár1680 apr. 13.1690 - -Baláši, Ján (1630?-1690)farár1690 - -1690 - -Nimnický, Ján Mikulášfarár1691 máj 11.1693 - -Rosdinszky, Krištof Františekfarár1693 jún 1.1704 - -Zabkovics Georgius.farár1704 dec. 19.1705 aug. 30.Bachtovics, Martinfarár1705 okt. 22.1709 aug. -Bočkaj, Jurajfarár1709 máj 17.1709 - -Blaškovič, Michalfarár1709 aug. 26. +1709 okt. 8.Dávid, Františekfarár1709 okt. -1713 máj -Necpalský, Jánfarár1713 mar. 6.1713 okt. -Hadányi, Juraj Jozeffarár1713 okt. 17.1721 - -Romani, Pavolfarár1721 apr. 26.1757 - -Jonáš, Mikulášfarár1757 júl 30. +1800 júl 3.Jedlička, Ignácfarár1800 júl 24.1800 dec. -Marček, Ján (Lančár, -1834)farár1800 jan. 1. +1817 nov. 16.Horváth, Juraj (1763-1817)farár1817 dec. 27. +1855 mar. 4.Lackovič, Martinfarár1855 máj 14. +1875 júl 27.Novotný, Jozeffarár1875 júl 27.1875 nov. 1.Czintula, Augustínadministrátor1875 nov. 1.1884 nov. 1.Oláh, Mikuláš (1845-1910)farár1884 november 1.1902 - -Novák, Rudolffarár1902 - -1908 dec. 3.Rudroff Vojtechfarár1909 - -1928 - -Vávra Augustínfarár1928 - -1929 - -Holeksy Jozeffarár1929 po -1936 - -Rácz, Štefan (1897-1972)farár1936 - -1952 - -Žák, Viktorsprávca farnosti1977 č. dekan1952 - -1953 - -Ryšavý, Ladislav Antonsprávca fary1953 - - +1987 febr. 5.Žák, Viktorsprávca farnosti1977 č. dekan

 Osobnosti obce 
 Ján Hollý (* 1785 – † 1849), slovenský spisovateľ a básnik
 Juraj Obermayer (* 1808 – † 1880), slovenský rímskokatolícky kňaz a národovec
 Anton Nižňanský (1822-1909), slovenský organista, hudobník, virtuóz, zakladateľ hudobných sláčikových a dychových telies. Zakladateľ Dobrovodského orchestra a dirigent. Člen dynastie organistov a učiteľov. Publicista. Podporovateľ družstevníckeho úsillia Samuela Jurkoviča.
 Martin Lackovič, rímskokatolícky kňaz
 Pripka, slovenský majster kamenárskej dielne 
 Ciutti, taliansky usadený majster z Padovy

 Obrázky 

 Referencie 

 Iné projekty 

 Externé odkazy 



Kategória:Obce okresu Trnava
Kategória:Turistická značkovaná trasa číslo 0701